CELEX: 31983D0555
Language: el
Date: 1983-11-07 00:00:00
Title: 83/555/ΕΟΚ: Απόφαση της Επιτροπής της 7ης Νοεμβρίου 1983 σχετικά με την εκκαθάριση των λογαριασμών που υποβλήθηκαν από το Ηνωμένο Βασίλειο στα πλαίσια των δαπανών επισιτιστικής βοήθειας σε γαλακτοκομικά προϊόντα του οικονομικού έτους 1975 (Το κείμενο στην αγγλική γλώσσα είναι το μόνο αυθεντικό)

Avis juridique important

|

31983D0555

83/555/ΕΟΚ: Απόφαση της Επιτροπής της 7ης Νοεμβρίου 1983 σχετικά με την εκκαθάριση των λογαριασμών που υποβλήθηκαν από το Ηνωμένο Βασίλειο στα πλαίσια των δαπανών επισιτιστικής βοήθειας σε γαλακτοκομικά προϊόντα του οικονομικού έτους 1975 (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 322 της 19/11/1983 σ. 0059 - 0060

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Νοεμβρίου 1983  σχετικά με την εκκαθάριση των λογαριασμών που υποβλήθηκαν από το Ηνωμένο Βασίλειο στα πλαίσια των δαπανών επισιτιστικής βοήθειας σε γαλακτοκομικά προϊόντα του οικονομικού έτους 1975  (Το κείμενο στην αγγλική γλώσσα είναι το μόνο αυθεντικό)  (83/555/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2681/74 του Συμβουλίου της 21ης Οκτωβρίου 1974 περί κοινοτικής χρηματοδοτήσεως των δαπανών που προκύπτουν από την προμήθεια γεωργικών προϊόντων λόγω της επισιτιστικής βοήθειας (1),  ύστερα από διαβουλεύσεις της Επιτροπής του ΕΓΤΠΕ,  Εκτιμώντας:  ότι, σύμφωνα με το άρθρο 3 παράγραφος 2 δεύτερη παύλα του κανονισμού (ΕΟΚ) αριθ. 2681/74, το Ηνωμένο Βασίλειο διαβίβασε στην Επιτροπή τις αιτιολογικές καταστάσεις που είναι αναγκαίες για την εκκαθάριση των λογαριασμών·  ότι μπορούν να χρηματοδοτηθούν μόνο η αξία του παρόντος και τα έξοδα μεταφοράς και διανομής σύμφωνα με τους ισχύοντες κανόνες· ότι, υπό το φως των επαληθεύσεων που πραγματοποιήθηκαν, τμήμα των δαπανών που έχουν δηλωθεί και που ανέρχονται σε 67,39 λίρες στερλίνες, δεν ανταποκρίνεται στον καθορισμό αυτό και δεν μπορεί συνεπώς να χρηματοδοτηθεί· ότι το κράτος μέλος ενημερώθηκε λεπτομερώς σχετικά με τη μείωση αυτή και γνωστοποίησε τη θέση του σχετικά,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι λογαριασμοί των υπηρεσιών και οργανισμών που έχουν εξουσιοδοτηθεί από το Ηνωμένο Βασίλειο να καταβάλουν τις δαπάνες επισιτιστικής βοήθειας σε γαλακτοκομικά προϊόντα του οικονομικού έτους 1975, εκκαθαρίζονται όπως αναφέρεται στο παράρτημα.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 7 Νοεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 288 της 25. 10. 1974, σ. 1.   ΠΑΡΑΡΤΗΜΑ  Εκκαθάριση λογαριασμών των υπηρεσιών και οργανισμών που έχουν εξουσιοδοτηθεί στο Ηνωμένο Βασίλειο να καταβάλουν τις δαπάνες που προκύπτουν από τα προγράμματα επισιτιστικής βοήθειας σε γαλακτοκομικά προϊόντα  1.2 // 1. Διαθέσιμα ποσά μετά από την εκκαθάριση των λογαριασμών του οικονομικού έτους 1974  // -  // 2. Προκαταβολές που αποφασίστηκαν για το οικονομικό έτος 1975, για τα προγράμματα επισιτιστικής βοήθειας  // 583 333,80 £  // 3. Σύνολο για την κάλυψη των δαπανών του οικονομικού έτους 1975  // 583 333,80 £  // 4. Δαπάνες που πραγματοποιήθηκαν στα πλαίσια του οικονομικού έτους 1975 και που επιβαρύνουν το κεφάλαιο 92: δαπάνες επισιτιστικής βοήθειας του γενικού προϋπολογισμού των Ευρωπαϊκών Κοινοτήτων  // 191 556,60 £  // 5. Διαθέσιμα ποσά μετά την εκκαθάριση των λογαριασμών του οικονομικού έτους 1975  // 391 777,20 £